
PATVIRTINTA

Raseinių rajono kultūros centro
direktoriaus 2026 m. rugpjūčio 20 d.
įsakymu Nr. TO-24

RASEINIŲ RAJONO KULTŪROS CENTRO 
KONKURSŲ ORGANIZAVIMO IR VYKDYMO TVARKOS APRAŠAS

I SKYRIUS

BENDROSIOS NUOSTATOS

1. Konkursų organizavimo ir vykdymo tvarkos aprašas (toliau – šis Aprašas) reglamentuoja konkursų organizavimą ir vykdymą Raseinių rajono kultūros centre, kai konkursą laimėję asmenys priimami į konkursines pareigas.

2. Konkursas – tai pretendentų pateiktų dokumentų vertinimas bei susitikimas ir pokalbis su atrinktais kandidatais, siekiant atrinkti tinkamiausią pretendentą į darbo vietą. 
3. Konkurso metu tikrinamos pretendentų, eiti pareigas (toliau – pretendentai) profesinės, praktinio darbo žinios, įgūdžiai, asmeninės ir dalykinės savybės, motyvacija, nepriekaištinga reputacija. 

4. Raseinių rajono kultūros centras (toliau – Kultūros centras) konkursą darbo vietai užimti vykdo į pareigas, kurias patvirtina Raseinių rajono savivaldybės meras.
5. Už atrankos organizavimą atsako direktoriaus paskirtas darbuotojas.
6. Konkurso organizavimas apima:

6.1. konkurso paskelbimą;

6.2. dokumentų, kuriuos būtina pateikti norint dalyvauti konkurse (toliau vadinama – dokumentai), pateikimą ir priėmimą;

6.3. pretendentų eiti pareigas atrankos komisijos (toliau vadinama – komisija) sudarymą ir asmenų, pageidaujančių dalyvauti konkurse (toliau vadinama – pretendentai), atranką.

II SKYRIUS

KONKURSO PASKELBIMAS

7. Sprendimą skelbti konkursą priima:

7.1. įstaigos savininko teises ir pareigas įgyvendinančios institucijos vadovas, kai skelbiamas konkursas eiti Kultūros centro vadovo pareigas; 
7.2. Kultūros centro direktorius, kai skelbiamas konkursas eiti kitas konkursinių pareigybių sąraše nustatytas pareigas;

8. Konkursą skelbia ir pretendentų atrankos būdą – testą žodžiu (pokalbį) (toliau – testas žodžiu), testą raštu arba testą žodžiu ir raštu (dviem etapais) – nustato Aprašo 7 punkte nurodytas sprendimą skelbti konkursą priėmęs subjektas.
9. Kultūros centras per Lietuvos Respublikos vidaus reikalų ministerijos valdomą ir Informatikos ir ryšių departamento prie Lietuvos Respublikos vidaus reikalų ministerijos tvarkomą Viešojo sektoriaus darbuotojų registro informacinę sistemą  (toliau – VSIDRIS) pateikia Viešojo valdymo agentūrai pareigybių, kurioms bus skelbiamas konkursas, aprašymus (toliau – pareigybės aprašymas).

Viešojo valdymo agentūra, gavusi iš Kultūros centro pareigybės aprašymą, per 5 darbo dienas nuo jo gavimo dienos patikrina pareigybės aprašyme nustatytų funkcijų atitiktį Lietuvos Respublikos viešojo administravimo įstatymo reikalavimams ir, jei yra netikslumų, apie tai informuoja Kultūros centrą, kuris per 7 darbo dienas nuo informacijos apie netikslumus gavimo dienos pašalina pareigybės aprašymo trūkumus ir patikslintą pareigybės aprašymą per VSIDRIS pateikia Viešojo valdymo agentūrai. Per nurodytą terminą gavus patikslintą pareigybės aprašymą, konkursas skelbiamas šio punkto trečiojoje pastraipoje nurodytuose informacijos šaltiniuose. Kultūros centrui per 7 darbo dienas nuo informacijos apie netikslumus gavimo dienos Viešojo valdymo agentūrai nepateikus patikslinto pareigybės aprašymo, įstaiga pareigybės aprašymą Viešojo valdymo agentūrai turi teisę pateikti pakartotinai šiame punkte nustatyta tvarka.

Konkursas per VSIDRIS sistemoje skelbiamas Viešojo valdymo agentūros interneto svetainėje ir Kultūros centro interneto svetainėje. Informacija apie konkursą, nurodyta Aprašo 10 punkte, papildomai gali būti skelbiama ir kituose informacijos šaltiniuose.

10. Konkurso skelbime nurodoma:

10.1. kultūros centro pavadinimas, teisinė forma, buveinė ir kodas;

10.2. pareigybė (trumpai aprašomas darbo pobūdis), kuriai skelbiamas konkursas;

10.3. kvalifikaciniai reikalavimai pretendentams;

10.4. kokius dokumentus būtina pateikti;

10.5. informacija apie tai, kad pretendentų dokumentai priimami per 10 darbo dienų po konkurso paskelbimo Aprašo 9 punkte nurodytose interneto svetainėse; kad pateikiant pretendentų dokumentus, kilus pagrįstų abejonių dėl pretendento atitikties konkurso skelbime nustatytiems kvalifikaciniams reikalavimams ir prireikus patikslinti ar papildyti pateiktus dokumentus (sprendimą priima Aprašo 7 punkte nurodytas sprendimą skelbti konkursą priėmęs subjektas), terminas pretendentams, kurie jau pateikė dokumentus, gali būti pratęstas 5 darbo dienoms, jeigu pretendentų prašoma pateikti papildomus dokumentus, reikalingus pretendento atitikčiai nustatytiems kvalifikaciniams reikalavimams įvertinti; kad, kai nė vienas pretendentas nepateikia dokumentų dalyvauti konkurse arba nė vienas pretendentas neatitinka konkurso skelbime nustatytų kvalifikacinių reikalavimų ir (ar) teigiamai atsako į bent vieną iš pretendento anketos (Aprašo 1 priedas) 4–10 klausimų, terminas, per kurį priimami pretendentų dokumentai po konkurso paskelbimo Aprašo 9 punkte nurodytose interneto svetainėse, gali būti pratęstas iki 10 darbo dienų (sprendimą priima Aprašo 7 punkte nurodytas sprendimą skelbti konkursą priėmęs subjektas);
10.6. pretendentų atrankos būdas;

10.7. informacija apie tai, kur galima gauti išsamią informaciją apie skelbiamą konkursą.

III SKYRIUS

DOKUMENTŲ PATEIKIMAS IR PRIĖMIMAS

11. Pretendentas privalo pateikti:

11.1. prašymą leisti dalyvauti konkurse;

11.2. asmens tapatybę patvirtinantį dokumentą, išsilavinimą patvirtinančius dokumentus, kitus dokumentus, patvirtinančius pretendento atitiktį kvalifikaciniams reikalavimams; 

11.3. gyvenimo aprašymą – nurodyti vardą, pavardę, gimimo datą, gyvenamosios vietos adresą, telefono numerį, elektroninio pašto adresą, išsilavinimą, darbo patirtį, savo privalumų sąrašą (nurodyti dalykines savybes). Jeigu pareigybei, kuriai skelbiamas konkursas, užimti būtini tam tikri įgūdžiai, šiame sąraše turi būti nurodyti ir jie;
11.4. užpildytą pretendento anketą (Aprašo 1 priedas);

11.5. savo, kaip Kultūros centro vadovo, veiklos programą, jeigu pretendentas pageidauja dalyvauti konkurse eiti Kultūros centro vadovo pareigas.

11.6. darbo stažą įrodančius dokumentus, jei pareigybės aprašyme nurodytas darbo stažo reikalavimas;

11.7. teisėto darbo su vaikais kodą (QR kodą).

12. Pretendentas dokumentus kultūros centrui teikia per Valstybės tarnybos valdymo informacinę sistemą.
13. Priėmusi dokumentus, ne vėliau kaip per 5 darbo dienas pasibaigus pretendentų dokumentų priėmimo terminui, konkursą organizuojanti įstaiga - Kultūros centras, o jeigu įstaigoje pagal Lietuvos Respublikos Vyriausybės 2018 m. vasario 7 d. nutarimą Nr. 126 „Dėl finansinės apskaitos tvarkymo ir personalo administravimo funkcijų atlikimo centralizuotai“ personalo administravimo funkcijos atliekamos centralizuotai (toliau – įstaiga, kurioje personalo administravimo funkcijos atliekamos centralizuotai), – įstaiga, centralizuotai atliekanti personalo administravimo funkcijas (toliau – Centras), VSIDRIS sistemoje pažymi, ar pretendentas atitinka konkurso skelbime nustatytus kvalifikacinius reikalavimus pagal pretendento pateiktų dokumentų duomenis.

14. Pretendentui, kuris atitinka konkurso skelbime nustatytus kvalifikacinius reikalavimus ir pateikė tai patvirtinančius dokumentus bei neigiamai atsakė į pretendento anketos (Aprašo 1 priedas) 4–10 klausimus, konkursą organizuojanti įstaiga – Kultūros centras, o jeigu įstaigoje personalo administravimo funkcijos atliekamos centralizuotai, – Centras, per 5 darbo dienas pasibaigus pretendentų dokumentų priėmimo terminui per VSIDRIS sistemą išsiunčia pranešimą apie dalyvavimą pretendentų atrankoje (nurodo jos datą, vietą ir laiką). Pretendentui, kuris neatitinka konkurso skelbime nustatytų kvalifikacinių reikalavimų ar nepateikė tai patvirtinančių dokumentų ir (ar) kuris teigiamai atsakė į bent vieną iš pretendento anketos (Aprašo 1 priedas) 4 – 10 klausimų, konkursą organizuojanti įstaiga – Kultūros centras, o jeigu įstaigoje personalo administravimo funkcijos atliekamos centralizuotai, – Centras per 5 darbo dienas pasibaigus pretendentų dokumentų priėmimo terminui per VSIDRIS sistemą išsiunčia motyvuotą pranešimą, kuriame nurodo, kodėl jam neleidžiama dalyvauti pretendentų atrankoje.

IV SKYRIUS 
KOMISIJOS SUDARYMAS IR PRETENDENTŲ ATRANKA

15. Jeigu bent vienam pretendentui išsiunčiamas Aprašo 14 punkte nurodytas pranešimas apie dalyvavimą pretendentų atrankoje, ne vėliau kaip per 30 kalendorinių dienų nuo konkurso paskelbimo dienos sudaroma komisija. Ne vėliau kaip per 14 kalendorinių dienų nuo komisijos sudarymo turi įvykti konkursas (atranka).
16. Komisiją sudaro konkursą organizuojančios įstaigos savininko teises ir pareigas įgyvendinančios institucijos ar Kultūros centro vadovas, paskirdamas komisijos pirmininką, kitus komisijos narius ir komisijos sekretorių. Komisijos narys gali būti pakeistas ir pretendentų atrankos dieną. 
20. Komisijos narių negali būti mažiau kaip trys. Komisijos nariais negali būti skiriami asmenys, kurie yra pretendentų tėvai (įtėviai), vaikai (įvaikiai), broliai (įbroliai), seserys (įseserės), seneliai, vaikaičiai, sutuoktiniai, sugyventiniai, taip pat pretendentų sutuoktinių, sugyventinių vaikai (įvaikiai), broliai (įbroliai), seserys (įseserės), seneliai, vaikaičiai ir jų sutuoktiniai, sugyventiniai. Komisijos nariais taip pat negali būti asmenys, dėl kurių nešališkumo kelia abejonių kitos aplinkybės ir kuriems mutatis mutandis taikomi Lietuvos Respublikos civilinio proceso kodekse nustatyti nušalinimo pagrindai ir tvarka.

21. Jeigu konkursą organizuojančioje įstaigoje yra darbuotojų atstovų, išskyrus atvejus, kai konkursas skelbiamas įstaigos vadovo pareigybei, konkurse stebėtojų teisėmis gali dalyvauti ne daugiau kaip du darbuotojų atstovai, kurie Lietuvos Respublikos darbo kodekso nustatytais pagrindais ir tvarka įgyvendina darbuotojų atstovavimą (informavimą, konsultavimą ir dalyvavimą priimant darbdavio sprendimus) įstaigoje.

Konkurse stebėtojų teisėmis gali dalyvauti ne daugiau kaip po vieną iš dviejų Lietuvos Respublikoje įregistruotų viešųjų juridinių asmenų (toliau – viešasis juridinis asmuo), išskyrus valstybės ar savivaldybės institucijas ar įstaigas, įgaliotą atstovą (toliau – visuomenės atstovai). Prašymą leisti visuomenės atstovams stebėti konkursą viešieji juridiniai asmenys ne vėliau kaip iki pretendentams nustatytos dokumentų pateikimo termino pabaigos elektroniniu paštu pateikia konkursą organizuojančiai įmonei, įstaigai ar savivaldybių kultūros centrui. Konkursą organizuojanti įmonė, įstaiga, savivaldybių Kultūros centras, o jeigu tai įstaiga, kurioje personalo administravimo funkcijos atliekamos centralizuotai, Centras, apie konkurso laiką ir vietą praneša viešiesiems juridiniams asmenims, pirmiems dviem pateikusiems prašymą leisti visuomenės atstovams stebėti konkursą, elektroniniu paštu ne vėliau kaip prieš vieną darbo dieną iki konkurso. Viešiesiems juridiniams asmenims, įmonei, įstaigai ar savivaldybių Kultūros centrui pateikusiems prašymus leisti visuomenės atstovams stebėti konkursą vėliau už pirmuosius du viešuosius juridinius asmenis, įmonė, įstaiga, savivaldybių Kultūros centras, o jeigu tai įstaiga, kurioje personalo administravimo funkcijos atliekamos centralizuotai, Centras, praneša elektroniniu paštu ne vėliau kaip prieš vieną darbo dieną iki konkurso, kad leidimas stebėti konkursą visuomenės atstovams nesuteikiamas.

Konkurse stebėtojų teisėmis dalyvaujantys visuomenės atstovai komisijos sekretoriui prieš konkursą privalo pateikti galiojantį asmens dokumentą, kuriame yra asmens kodas ir nuotrauka, įgaliojimą dalyvauti konkurse stebėtojo teisėmis ir pasirašyti pasižadėjimą (Aprašo 2 priedas) neatskleisti pretendentų asmens duomenų. Pasižadėjimas pridedamas prie konkurso protokolo.

Konkurse stebėtojų teisėmis dalyvaujantys visuomenės atstovai turi teisę stebėti konkurso eigą. Jiems draudžiama konkurso metu daryti garso ar vaizdo įrašus, naudoti kitas technines priemones. Šias technines priemones naudojantys ar komisijos darbui trukdantys visuomenės atstovai komisijos pirmininko sprendimu gali būti pašalinami iš konkurso ir apie tai pažymima protokole.
22. Vertinama pretendento profesinė ar darbo patirtis ir dalykinės savybės. Jeigu pareigybei užimti būtini tam tikri įgūdžiai (pagal pareigybės aprašymo ar kito vietinio norminio teisės akto nustatytus reikalavimus), šie įgūdžiai turi būti vertinami. Jeigu pretendentas pateikia dokumentus, patvirtinančius atitinkamų įgūdžių įgijimą, šie įgūdžiai gali būti netikrinami. Taip pat vertinami pretendentų į Kultūros centro vadovo pareigybes vadovavimo gebėjimai (gebėjimas inicijuoti idėjas, planus, numatyti užduotis, veiklos žingsnius, koordinuoti darbus ir panašiai) pagal jų, kaip Kultūros centro vadovų, pateiktą veiklos programą. Pretendentams į Kultūros centro vadovo pareigybes pateikiamos praktinės užduotys, skirtos vadovavimo gebėjimams įvertinti. Praktinės užduotys gali būti rengiamos naudojantis Viešojo valdymo agentūros rekomendacijomis.

23. Testo žodžiu eigai fiksuoti daromas skaitmeninis garso įrašas, jis perkeliamas į kompiuterinę laikmeną, pridedamas prie konkurso protokolo ir saugomas konkursą organizavusioje įmonės, įstaigos savininko teises ir pareigas įgyvendinančioje institucijoje ar įmonėje, įstaigoje ar savivaldybių kultūros centre.

24. Komisijos pirmininkas ir komisijos nariai vertina pretendentų atrankoje dalyvaujančius pretendentus balais nuo 1 iki 10 už kiekvieną testą (Aprašo 4 priedas). Vertinant pretendentus, turi dalyvauti daugiau kaip pusė komisijos narių. Pretendento surinkti balai suskaičiuojami taip: pretendentui paskirti balai sudedami ir padalijami iš dalyvavusių komisijos narių skaičiaus.

25. Jei pretendentai vertinami daugiau nei vienu atrankos būdu ar keliais atrankos etapais, į vėliau kitu būdu ar kitame etape vertinamų pretendentų atranką kviečiami komisijos atrinkti daugiausia (ne mažiau kaip 6) balų per vertinimą surinkę pretendentai. Pretendentas, surinkęs mažiau kaip 6 balus už vieną testą (mažiau kaip 12 balų – už du testus), laikomas neperėjusiu pretendentų atrankos. 

26. Jeigu keli pretendentai surinko vienodą didžiausią balų skaičių (bet ne mažiau kaip 6 balus už vieną testą arba ne mažiau kaip 12 balų už du testus), vertinami šių pretendentų privalumai, nurodyti jų pateiktuose gyvenimo aprašymuose. Pretendentų privalumai vertinami, kaip nurodyta Aprašo 25 punkte. Jeigu įvertinus pretendentų privalumus komisijos narių balsai pasiskirsto po lygiai, lemiamas yra komisijos pirmininko balsas. 

27. Laimėjusiu konkursą laikomas atranką perėjęs ir daugiausiai balų surinkęs pretendentas.

28. Konkurso rezultatai ir komisijos sprendimas įforminamas protokolu (Aprašo 5 priedas). Komisijos nariams susipažinus su protokolu ir neturint pastabų, protokolą pasirašo komisijos pirmininkas ir sekretorius. Raštu išspręstas testas pridedamas prie protokolo. 
Su protokolu, savo išspręstu testu ir testo žodžiu savosios dalies skaitmeniniu garso įrašu turi teisę susipažinti visi atrankoje dalyvavę pretendentai.

29. Konkursą laimėjęs pretendentas priimamas į pareigas.

30. Jeigu konkurse užimti pareigybę Kultūros centre dalyvauja keli pretendentai, o konkursą laimėjęs pretendentas nepasirašo darbo sutarties, atsisako užimti pareigybę arba konkursą laimėjusį pretendentą į pareigybę priimantis subjektas, remdamasis kompetentingos valstybės institucijos informacija apie konkursą laimėjusį pretendentą, priima sprendimą nepriimti pretendento į konkurso būdu laimėtą pareigybę, konkursą laimėjusiu laikomas kitas atranką perėjęs ir daugiausia balų surinkęs (palyginti su kitų atranką perėjusių pretendentų rezultatais) pretendentas. Jeigu keli pretendentai surenka vienodą balų skaičių, kitas pretendentas nustatomas Aprašo 26 punkte nustatyta tvarka. Jeigu šis pretendentas nepasirašo darbo sutarties, atsisako užimti pareigybę arba konkursą laimėjusį pretendentą į pareigybę priimantis subjektas, remdamasis kompetentingos valstybės institucijos informacija apie šį pretendentą, priima sprendimą nepriimti jo į konkurso būdu laimėtą pareigybę, organizuojamas naujas konkursas užimti tą pačią pareigybę.

Jeigu konkurse užimti pareigybę Kultūros centre dalyvauja tik vienas pretendentas, kuris laimi konkursą, tačiau nepasirašo darbo sutarties, atsisako užimti pareigybę arba konkursą laimėjusį pretendentą į pareigybę priimantis subjektas, remdamasis kompetentingos valstybės institucijos informacija apie konkursą laimėjusį pretendentą, priima sprendimą nepriimti jo į konkurso būdu laimėtą pareigybę, organizuojamas naujas konkursas užimti tą pačią pareigybę.

31. Jeigu Lietuvos Respublikos korupcijos prevencijos įstatymo nustatytais atvejais turi būti kreipiamasi į kompetentingą valstybės instituciją dėl informacijos apie konkursą laimėjusį pretendentą gavimo (Aprašo 3 priedas), tai kreipiamasi ne vėliau kaip per 2 darbo dienas nuo konkurso pabaigos, o sprendimas priimti į pareigas konkursą laimėjusį pretendentą ar jo nepriimti priimamas per 5 darbo dienas po to, kai gaunama informacija iš kompetentingos valstybės institucijos apie konkursą laimėjusį pretendentą.

32. Kompetentingos valstybės institucijos pateiktos informacijos apie konkursą laimėjusį pretendentą pagrindu konkursą laimėjusį pretendentą į pareigybę priimančiam subjektui priėmus sprendimą nepriimti jo į konkurso būdu laimėtą pareigybę, priimamas kitas iš eilės pagal konkurso rezultatus pretendentas, kaip nurodyta Aprašo 30 punkto pirmojoje pastraipoje ir 31 punkte. 
33. Priėmimo į pareigybę data nustatoma konkursą laimėjusio pretendento ir Kultūros centro susitarimu.

V SKYRIUS

KONKURSO KOMISIJOS TEISĖS

34. Komisija turi teisę:

34.1. organizuoti ir vykdyti konkursą; prireikus pareikalauti iš pretendento Lietuvos Respublikos įstatymuose numatytų papildomų dokumentų ar duomenų apie jo darbo patirtį, biografiją, sveikatos būklę, nepriekaištingos reputacijos ir kt.;

34.2. gauti iš atitinkamų sertifikavimo įstaigų duomenis apie pretendentų specialiųjų teisių eiti tam tikras pareigas duomenis (pvz. SPSC atestatai kiti);

34.3. laikydamasi Duomenų apsaugos įstatymo reikalavimų, gauti iš ankstesniojo darbdavio

atsiliepimą apie pretendentą.

VI SKYRIUS

BAIGIAMOSIOS NUOSTATOS

35. Darbo sutartis su konkursą laimėjusiu pretendentu sudaroma šalių susitarimu, vadovaujantis Lietuvos Respublikos darbo kodeksu.

36. Dalyvavęs pretendentų atrankoje, bet nelaimėjęs konkurso pretendentas gali apskųsti konkurso rezultatus ir komisijos sprendimą Lietuvos Respublikos įstatymų nustatyta tvarka.

37. Aprašas gali būti keičiamas, papildomas Kultūros centro direktoriaus įsakymu.
______________

Aprašo 1 priedas

PRETENDENTO ANKETA

_________________

(data)

_________________________

(sudarymo vieta)

1. Pretendentas ___________________________________________________________________

(vardas ir pavardė, gimimo data)

2. Valstybės ar savivaldybės įstaigos (toliau – įstaiga) savininko teises ir pareigas įgyvendinanti institucija arba įmonė, įstaiga, kuriai pateikiama anketa

________________________________________________________________________________

3. Įstaigos pareigybė, į kurią pretenduojama: 
________________________________________________________________________________

4. Ar šios anketos 3 punkte nurodytoje įstaigoje dirba asmenys, su kuriais Jus sieja artimi giminystės ar svainystės ryšiai (tėvai, įtėviai, broliai, seserys ir jų vaikai, seneliai, sutuoktinis, vaikai, įvaikiai, jų sutuoktiniai ir jų vaikai, taip pat sutuoktinių tėvai, broliai, seserys ir jų vaikai), ar kurio nors iš šių asmenų ir Jūsų darbas įmonėje, įstaigoje taptų susijęs su vieno tiesioginiu pavaldumu kitam arba su vieno teise kontroliuoti kitą? 
________________________________________________________________________________

(jeigu taip, nurodykite tokio asmens pareigas, vardą ir pavardę)

5. Ar įstatymai draudžia arba Jums atimta teisė užimti pareigybę, nurodytą šios anketos 3 punkte?

________________________________________________________________________________

6. Ar esate pripažintas kaltu dėl sunkaus ar labai sunkaus nusikaltimo, nusikaltimo valstybės tarnybai ir viešiesiems interesams ar korupcinio pobūdžio nusikaltimo, nusikaltimo, kuriuo padaryta turtinė žala valstybei, padarymo ir turite neišnykusį ar nepanaikintą teistumą? 

________________________________________________________________________________

(jeigu taip, nurodykite, kada ir už ką nuteistas)

7. Ar esate pripažintas kaltu dėl baudžiamojo nusižengimo valstybės tarnybai ir viešiesiems interesams ar korupcinio pobūdžio baudžiamojo nusižengimo padarymo ir nuo apkaltinamojo

nuosprendžio įsiteisėjimo dienos nepraėjo 3 metai? 

________________________________________________________________________________

(jeigu taip, nurodykite, kada ir už ką nuteistas)

8. Ar esate uždraustos organizacijos narys? 

______________

9. Ar buvote atleistas iš skiriamų arba renkamų pareigybių dėl priesaikos ar pasižadėjimo sulaužymo, pareigūno vardo pažeminimo ir nuo atleidimo iš pareigybių dienos nepraėjo 3 metai?

________________________________________________________________________________

10. Ar esate pripažintas neveiksniu ar neveiksniu tam tikroje srityje (ribotai veiksniu)? 

________________________________________________________________________________

(jeigu taip, nurodykite kokioje srityje esate pripažintas neveiksniu (ribotai veiksniu)

11. Ar esate kito juridinio asmens valdymo organo narys (į šį klausimą privalo atsakyti tik

pretendentas į įmonės, įstaigos vadovo pareigybę)?

________________________________________________________________________________

(jeigu taip, nurodykite kito juridinio asmens pavadinimą ir jo ryšį su įmone, įstaiga, nurodyta šios

anketos 3 punkte)

Patvirtinu, kad pateikta informacija surašyta asmeniškai ir yra teisinga. Sutinku, kad visi šioje anketoje nurodyti asmens duomenys būtų tvarkomi priėmimo į šios anketos 3 punkte nurodytą pareigybę tikslais, taip pat kad bus tikrinama, ar jie teisingi.

Man paaiškinta, kad paaiškėjus bent vienai aplinkybei, dėl kurios negaliu būti priimtas į šios anketos 3 punkte nurodytą pareigybę, mane gali būti atsisakoma priimti į pareigas arba galiu būti atleistas iš jų.

Pretendentas

___________________________

               (Vardas ir pavardė) 

___________________________

                  (Parašas)

––––––––––––––––––––

                  (Data)

Aprašo 2 priedas

(Pavyzdinė pasižadėjimo forma)

PASIŽADĖJIMAS
_____________________

(data)
__________________________
(sudarymo vieta)

Aš, ____________________________________________________________________________,

(vardas ir pavardė)
p a s i ž a d u neatskleisti pretendentų asmens duomenų.

_________________                                                                                         __________________

         (parašas)                                                                                                                                 (vardas ir pavardė)
Aprašo 3 priedas

_______________________________________________________________________________

(asmens vardas ir pavardė, asmens kodas)

______________________________________________________________________

(gyv. adresas, telefono numeris)

Lietuvos respublikos Specialiųjų tyrimų tarnybai,

Raseinių rajono kultūros centrui
SUTIKIMAS

DĖL ASMENS DUOMENŲ TIKRINIMO IR TVARKYMO

___________________

(data)

______________________

(vieta)

Aš, ____________________________________________________________________________,

(vardas, pavardė)

sutinku, kad LR Specialiųjų tyrimų tarnyba, Raseinių rajono kultūros centro prašymu, tikrintų mano asmens duomenis, tinkamumo siekiamoms pareigoms nustatymo tikslu.

Patvirtinu, kad esu informuotas ir sutinku, kad sprendimas priimti į pareigybę konkursą laimėjusį pretendentą arba nepriimti jo į pareigybę priimamas per 5 darbo dienas po to, kai konkursą laimėjusį pretendentą į pareigybę priimantis asmuo gauna kompetentingos valstybės institucijos (LR Specialiųjų tyrimo tarnybos) informaciją apie pretendentą, siekiantį užimti pareigybę įstaigoje.
Pareiškiu, kad šis sutikimas yra duotas laisva valia, suprantant tokio sutikimo davimo pasekmes, kartu tai yra rašytinis pareiškimas, jog aš esu informuotas apie savo asmens duomenų tikrinimo ir tvarkymo tikslus.

Šis sutikimas duodamas su sąlyga, kad informacija bus naudojama tik nustatyti asmens tinkamumui siekiamoms arba einamoms pareigoms Raseinių rajono kultūros centre, o gauti asmens duomenys bus tvarkomi ir saugomi Lietuvos Respublikos teisės aktų nustatyta tvarka.

________________                                                                                  _______________________

      (parašas)                                                                                                                                   (vardas ir pavardė)
Aprašo 4 priedas

PRETENDENTO VERTINIMO LENTELĖ

_____________

(data)

Komisijos narys __________________________________ vertina pretendentą taip:

                                                                  (vardas, pavardė)
	Pretendento vardas, pavardė ___________________________________



	TESTAS ŽODŽIU
	TESTAS RAŠTU

	Klausimo

Nr.
	Klausimų vertinimas

balais (nuo 1 iki 10)


	Klausimo

Nr.
	Klausimų vertinimas

balais (nuo 1 iki 10)



	1.
	
	1.
	

	2.
	
	2.
	

	3.
	
	3.
	

	4.
	
	4.
	

	5.
	
	5.
	

	6.
	
	6.
	

	7.
	
	7.
	

	8.
	
	8.
	

	9.
	
	9.
	

	10.
	
	10.
	


Komisijos narys _______________ __________________

                                     (parašas)                  (vardas, pavardė)
Aprašo 5 priedas
KONKURSO KOMISIJOS

PROTOKOLAS

______________Nr. ____
                                                                   (data)

Raseiniai

Konkurso komisijos, sudarytos
________________________________________________________________________________________________________________________________________________________________
(direktoriaus įsakymo, kuriuo sudaryta komisija, data, numeris)

posėdis įvyko ______________, posėdžio pradžia _____________________

                                     (data)                                                                    (nurodomas laikas)

posėdžio pabaiga __________________________

                                                    (nurodomas laikas)

Komisijos pirmininkas __________________

Komisijos sekretorius __________________

Komisijos nariai:  _________________________________________________________

Pretendentai:

________________________________________________
________________________________________________

Pretendento klausimų vertinimo lentelė balais

	Eil. Nr.
	Pretendento vardas ir pavardė
	Komisijos nariai / balai

	
	
	
	
	

	1.
	
	
	
	

	2.
	
	
	
	

	3.
	
	
	
	

	Bendras įvertinimas
	
	
	


Konkurso rezultatai pretendentų vertinimo lentelėje įrašyti teisingai.

Komisijos sekretorius                    ____________________ __________________________
                                                                                   (parašas)                                   (vardas ir pavardė)

Komisijos sprendimas dėl konkurso laimėtojo: __________________________________________
________________________________________________________________________________________________________________________________________________________________

Komisijos pirmininkas (ė)   ____________________                     __________________________
                                                                          (parašas)                                                             (vardas ir pavardė)

Komisijos narys (ė)             ____________________                     __________________________
                                                                          (parašas)                                                             (vardas ir pavardė)

Komisijos narys (ė)              ____________________                     __________________________
                                                                          (parašas)                                                             (vardas ir pavardė)


